પ્રાપ્ત માહિતી પ્રમાણે ધ્રાંગધ્રા ટાઉનમાં મુસ્લિમો અને ભરવાડો વચ્ચે છેલ્લા કેટલાક વખતથી અદાવત ચાલે છે. ગઇ રાત્રે આશરે ૧૧ વાગ્યાના સુમારે સીએનજી પંપ ઉપર રિક્ષામાં ગેસ ભરવાની બાબતે બે યુવાનો વચ્ચે થયેલી બોલાચાલી બાદ આ મામલાએ ગંભીર સ્વરૂપ પકડ્યું હતું. ધ્રાંગધ્રાની મેઇન બજારમાં બંને કોમના ટોળાંઓએ આમને સામને આવી જઇ એકાબીજાના વાહનોમાં તોડફોડ કરી હતી. બંને કોમ વચ્ચે ખેલાયેલા આ સશસ્ર ધીંગાણામાં છ વ્યક્તિને ગંભીર ઇજા પહોંચી હતી જેમાં ત્રણથી સ્થિતિ અત્યંત નાજુક જણાતા અમદાવાદની સિવિલ હોસ્પિટલમાં ખસેડાયા હતા. પોલીસ કાફલાએ તાબડતોબ પહોંચી જઇ કડક બંદોબસ્ત ગોઠવી પેટ્રોલિંગ ચાલુ રાખ્યું છે.